# Ampulex compressa

### Wikipedia

Ampulex compressa
Tieteellinen luokittelu

Kunta: | Eläinkunta Animalia
Pääjakso: | Niveljalkaiset (Arthropoda)
Luokka: | Hyönteiset (Insecta)
Lahko: | Pistiäiset (Hymenoptera)
Alalahko: | Apocrita
Yläheimo: | Apoidea
Heimo: | Ampulicidae
Suku: | Ampulex
Laji: | compressa

Ampulex compressa on Ampulicidae-heimon loispistiäinen. Se tunnetaan erityisesti sen omaperäisestä lisääntymistavastaan, johon liittyy elävän torakan (erityisesti lajin Periplaneta americana) käyttäminen isäntäeliönä sen toukille. Monet muutkin loiseliöt käyttävät eläviä eliöitä toukkiensa ruokana, mutta Ampulex compressa jättää isäntäeliön liikkumiskykyiseksi ja muuntelee sen käyttäytymistä ainutlaatuisella tavalla.

Jo 1940-luvulla huomattiin lajin pistävän torakkaa kahdesti, mikä muunsi uhrin käyttäymistä. Viimeaikaisten tarkempien tutkimusten avulla on huomattu sen pistävän tarkasti tiettyihin hermosolmujen kohtiin. Ampulex compressa pistää ensimmäiseksi rintahermosolmuihin, jolloin torakka lievästi menettää eturaajojensa toimintakyvyn. Tämä antaa mahdollisuuden iskeä toisen kerran tarkasti valittuun kohtaan torakan aivoissa, joka säätelee sen pakorefleksiä. Toisen piston seurauksena torakka epäonnistuu koittaessaan tehdä normaaleja pakoyrityksiä. Pistiäinen joka on liian pieni kuljettaakseen torakan, alkaa ohjata sitä tämän jälkeen pesäänsä ratsastamalla sillä. Ratsastaminen tapahtuu vetelemällä torakan tuntosarvista, ikään kuin se olisi talutushihnan perässä. Kun pistiäinen on ratsastanut torakan pesäänsä, se munii sen takaruumiiseen ja peittää pesän sisäänkäynnin pikkukivillä pitääkseen saalistajat loitolla torakasta.

Pökertynyt torakka, joka on menettänyt pakorefleksinsä makaa avuttomana siihen asti, kunnes pistiäisen toukat kuoriutuvat. Tämän jälkeen kuorituneet toukat syövät sen sisältäpäin tietyssä järjestyksessä noin kahdeksan päivän aikana, pitäen torakan mahdollisiman kauan hengissä. Syötyään isäntäeliön toukka muodostaa sen sisälle kotelon. Noin neljän viikon kuluttua täysikasvuinen pistiäinen sukeltaa esiin kotelosta ja aloittaa aikuisiän vaiheen.

Pistiäinen on tyypillinen trooppisilla seuduilla, Afrikassa, Intiassa ja Tyynenmeren alueella.

## [muokkaa] Aiheesta muualla

- http://www.bgu.ac.il/life/Faculty/Libersat/pdf/JNB.2003b.pdf

Haettu osoitteesta http://fi.wikipedia.org../../../a/m/p/Ampulex_compressa.html

Luokka: Pistiäiset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- עברית